Fantastisk vert og et flott sted!
Huset passer perfekt til 4 personer som vil bo stille og fredelig men likevel sentrumsnært!
Tilkomst er enkelt og parkering uproblematisk enten i egen garasje eller i gaten. Nydelig møblert og innehar alt nødvendig utstyr for et trivelig opphold. Godt kjøkken som innbyr til kokkelering som kan nytes i en behagelig spisestue med god utsikt. På veggene henger flotte fotografier som er et studie verdt!
God sofa med TV og godt lydanlegg. Terrassen er godt utnyttet med gode møbler med gassgrill og en flott utsikt mot Oslo med vakker vesthimmel.
Beliggenheten er rett ved Ekeberg sletta som gir rom for turer og rekreasjon. Etter turen kan man benytte en super massasjestol i stuen.
Man skal være obs på lange trapper ute for å komme til inngangen, særlig om man parkerer i gata.